समाधान : नेजाडेलां के ग्रामीणों ने अपने घर बांध लिए बेसहारा पशु
जिलेमेें सड़कों पर घूम रहे बेसहारा पशुओं को हटाने में प्रशासन कामयाब नहीं हो पाया। लेकिन कुछ दिन पहले शहर में बेसहारा पशुओं को हांक कर लेकर आए नेजाडेला कलां के ग्रामीणों ने प्रशासन की योजनाओं पर निर्भर रहने की बजाए खुद ही फार्मूला तैयार कर बेसहारा पशुओं की समस्या से निजात पा ली। पशुओं के पैरों तले नष्ट हो रही फसलें को देखकर चिंतित नेजाडेला के ग्रामीणों और किसानों ने इन्हें अपने बाड़े में रखने का फैसला सर्वसम्मति से ले लिया। किसानों का यह फैसला प्रशासन के लिए एक सीख और दूसरे गांवों के लिए आदर्श बन गई है। नेजाडेला कलां के किसानों का कहना है कि उनके गांव के आसपास घूम रहे बेसहारा पशु अब तो किसी की फसल उजाड़ पाएंगे और ही सड़क हादसों का कारण बनेंगे।
नेजाडेला कलां गांव मानसा, सिरसा मार्ग पर है। गांव के लोगों ने कुछ दिन पहले सरकारी अस्पताल में बैठक की थी। ग्रामीणों ने कहा कि प्रशासन तो बेसहारा पशुओं की समस्या से निजात नहीं दिला सका। इसलिए जिला प्रशासन के भरोसे रहने की बजाए खुद ही समाधान करना पड़ेगा। ग्रामीणों ने सर्वसम्मति से फैसला किया है कि बड़ा जमींदार बड़े पशु को और छोटा जमींदार छोटे पशु को संभालेगा। चाहे वह इस पशु को बाड़े में रखे या फिर टयूबवेल पर, मगर कोई खुला नहीं छोड़ेगा। दस एकड़ वाला किसान एक, 20 एकड़ वाला किसान दो बेसहारा पशु रखेगा। इस फैसले पर सभी एकमत हो गए। ग्रामीणों ने फैसला लिया कि पांच पांच एकड़ वाले दो छोटे किसान साझे तौर पर अपने एक पशु रख लें। एक किसान एक महीना तो दूसरा अगले महीने या दिनों के हिसाब से उन पशुओं को चारा खिलाएगा। इस फैसले पर सभी सहमत हो गए। किसानों ने फैसले के बाद संख्या के हिसाब से अपने हिस्से में आए पशु को बाड़े में बांध दिया तो कुछ ने खेतों में ट्यूबवेल पर।
किसान खुश होकर बोले, हल हो गई समस्या
नेजाडेलाकलां के नंबरदार होशियार कंबोज का कहना है कि गांव में करीब 75 पशु बेसहारा घूम रहे थे। जब पशुओं की पहचान की तो पता चला कि गांव के ही कुछ लोगों ने 20 पशुओं को बेसहारा छोड़ा है। किसानों ने 20 पशुओं को वापस ग्रामीणों के पास और जो 55 बेसहारा पशु बाहर से आए थे,उन सभी पशुओं की बाकायदा एक लिस्ट बनाई गई। उसमें पशु का विवरण, रंग और उम्र का अनुमान लगाकर किसानों को सौंप दिया गया। किसानों का कहना है कि उनकी समस्या हल हो गई है।
प्रशासन से समाधान मिलने पर गांव नेजाडेला कलां के ग्रामीण बेसहारा पशुओं को पकड़कर अपने घरों में ले जाते हुए।
कुछ दिन पहले शहर लेकर आए थे बेसहारा पशु, रात को पहुंच गए थे वापस
कुछदिनों पहले रात को बेसहारा पशुओं से परेशान नेजाडेला कलां, मल्लेवाला, फरवाई खुर्द के किसान अपने क्षेत्रों से बेसहारा पशुओं को लेकर रात को शहर में गए। किसानों का कहना था कि पशु उनकी फसलें खराब कर रहे हैं और सरकार कोई समाधान नहीं कर पाई, इसलिए प्रशासन तक आवाज पहुंचाने के लिए शहर में छोड़कर जा रहे हैं। हालांकि अगले दिन ही पशु वापस गांवों में फिर से चले गए। नेजाडेला कलां के लोग प्रशासन से मिले थे, मगर स्थाई समाधान होने पर उन्होंने खुद ही बेसहारा पशुओं को रखने का फैसला लिया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva